Diari Oficial de la Generalitat Valenciana


Sumari del DOGV 9353, del 02-06-2022 (2022/4891)

Anunci del tràmit de consultes i participació pública de l'estudi d'integració paisatgística del viaducte sobre el riu Algar en el tram Garganes - Cap Negret de la línia 9 de la xarxa TRAM d'Alacant. Terme municipal d'Altea.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9353

Data del DOGV
:   02-06-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/4891


Organisme emissor
:   Ferrocarrils de la Generalitat Valenciana

Tipus de document
:   Anunci

Anunci del tràmit de consultes i participació pública de l'estudi d'integració paisatgística del viaducte sobre el riu Algar en el tram Garganes - Cap Negret de la línia 9 de la xarxa TRAM d'Alacant. Terme municipal d'Altea. [2022/4891]  
Ferrocarrils de la Generalitat Valenciana (FGV), com a administrador de les infraestructures de transport ferroviari i tramviari, segons l'Ordre 2/2016, de 15 de febrer, de la Conselleria d'Habitatge, Obres Públiques i Vertebració del Territori, per la qual s'aprova el Catàleg d'infraestructures ferroviàries i tramviàries de la Generalitat i la seua adscripció a l'efecte de la seua administració, està redactant el «Projecte bàsic i d'execució del viaducte sobre el riu Algar en el tram Garganes - Cap Negret de la Línia 9 de la Xarxa TRAM d'Alacant».  
La participació pública es tramita per a fer accessible la informació rellevant sobre les accions previstes en el projecte indicat, els efectes sobre el paisatge existent i la qualitat dels generats. Addicionalment es pretén obtindre informació útil del públic interessat i facilitar i canalitzar el dret a formular observacions i comentaris en l'actual fase del procediment. Amb tot això s'articula la possibilitat de tindre coneixement de l'opinió o preferències del públic interessat respecte del valor dels paisatges concernits.  
Durant el termini d'un mes a comptar des de la publicació d'aquest anunci en el Diari Oficial de la Generalitat Valenciana, qualsevol interessat podrà formular les seues al·legacions i observacions en matèria de paisatge. A aquest efecte, la consulta de la documentació per a articular la participació pública podrà dur-se a terme en les dependències de Ferrocarrils de la Generalitat Valenciana, situades a l'avinguda la Vila Joiosa, 2, d'Alacant 03849 en horari de 09.00 a 14.00 hores en dies laborables, així com en la pàgina web d'FGV l'adreça del qual és https://www.fgv.es/ o també en la pàgina https://ines.es/es/consulta-viaducto-fgv-algar/.  
A l'efecte d'instrumentar la participació ciutadana es promourà el diàleg electrònic amb els ciutadans i les ciutadanes articulant canals electrònics, per a això s'estableix l'adreça electrònica habilitada infraestructuras\_jxt@duf.gq, o també a través del qüestionari recollit en l'adreça electrònica habilitada https://ines.es/es/consulta-viaducto-fgv-algar/. També podran entregar-se les consideracions de la participació a través de format paper, en aquest últim cas la documentació aportada pels interessats s'entregarà en el registre d'FGV en les dependències de Ferrocarrils de la Generalitat Valenciana, situades en avinguda de la Vila Joiosa, 2, d'Alacant 03446, en horari de 09.00 a 14.00 hores en dies laborables.  
La difusió de la participació pública es realitzarà en dues fases. Una primera fase de subministrament de la informació i lliurament d'aportacions de la ciutadania mitjançant les accions anteriorment indicades (durant el termini d'un mes) i una segona fase d'intercanvi i consulta pública de les aportacions de la ciutadania a través dels mitjans anteriorment especificats amb la seua posterior anàlisi, contestació als interessats i publicació en la pàgina web d'FGV http://www.fgv.es/ i en la pàgina https://ines.es/es/consulta-viaducto-fgv-algar/. Això permetrà la incorporació d'aquelles determinacions que puguen resultar d'interés per al projecte objecte d'aquesta participació.  
D'aquesta manera s'atorga al públic interessat l'accés a la informació i el dret de participació per a la formulació d'al·legacions, observacions i suggeriments, així com per a rebre les contestacions substanciades. És per tant el públic en general, tant ciutadans individuals com organitzacions i col·lectius, la població a la qual es dirigeix aquesta participació.  
  
València, 27 de maig de 2022.- La directora gerent: Anaïs Menguzzato García.